CELEX: 31987R1422
Language: el
Date: 1987-05-21 00:00:00
Title: Κανονισμός (ΕΟΚ) αριθ. 1422/87 του Συμβουλίου της 21ης Μαΐου 1987 για την τροποποίηση του κανονισμού (ΕΟΚ) αριθ. 3626/82 για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση

Avis juridique important

|

31987R1422

Κανονισμός (ΕΟΚ) αριθ. 1422/87 του Συμβουλίου της 21ης Μαΐου 1987 για την τροποποίηση του κανονισμού (ΕΟΚ) αριθ. 3626/82 για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση  

Επίσημη Εφημερίδα αριθ. L 136 της 26/05/1987 σ. 0006 - 0007 Φινλανδική ειδική έκδοση: Κεφάλαιο 15 τόμος 7 σ. 0228  Σουηδική ειδική έκδοση: Κεφάλαιο 15 τόμος 7 σ. 0228 

***** ΚΑΝΟΝΙΣΜΟΣ (ΕΟΚ) αριθ. 1422/87 ΤΟΥ ΣΥΜΒΟΥΛΙΟΥ  της 21ης Μαΐου 1987  για την τροποποίηση του κανονισμού (ΕΟΚ) αριθ. 3626/82 για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η αναγραφή όλων των ειδών των ορνιθοπτέρων πεταλούδων στο τμήμα 1 του παραρτήματος Γ του κανονισμού (ΕΟΚ) αριθ. 3626/82 του Συμβουλίου της 3ης Δεκεμβρίου 1982 για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (4), όπως τροποποιήθηκε τελευταία από τον κανονισμό (ΕΟΚ) αριθ. 2384/85 της Επιτροπής (5), συνεπάγεται την απαγόρευση εισαγωγής στην Κοινότητα πεταλούδων από τα είδη αυτά, εφόσον γίνεται για εμπορικούς κυρίως σκοπούς·  ότι οι δραστηριότητες εκτροφής ορνιθοπτέρων πεταλούδων θεωρούνται γενικά επωφελείς για τη διατήρηση των ειδών αυτών, δεδομένου ότι συμβάλλουν στην αύξηση των πληθυσμών τους που ζουν ελεύθεροι·  ότι η επιτυχία της εκτροφής αυτής σε αναπτυσσόμενες χώρες εξαρτάται σε μεγάλο βαθμό από τη δυνατότητα διάθεσης των προϊόντων τους· ότι όμως το επιχείρημα αυτό δεν πρέπει να προβληθεί για να δικαιολογήσει τη γενική μεταφορά ειδών από το τμήμα 1 στο τμήμα 2 του παραρτήματος Γ του προαναφερθέντος κανονισμού·  ότι είναι ως εκ τούτου αναγκαίο να επιτραπούν οι εισαγωγές ειδών εκτρεφόμενων ορνιθόπτερων πεταλούδων· ότι η μεταφορά των τελευταίων από το τμήμα 1 στο τμήμα 2 του εν λόγω παραρτήματος Γ παρέχει την εν λόγω δυνατότητα, ενώ παράλληλα διασφαλίζεται ικανοποιητικά η πρόληψη της εισαγωγής ατόμων από είδη και πληθυσμούς ορνιθόπτερων πεταλούδων που απειλούνται με εξαφάνιση ·  ότι το περισσότερο απειλούμενο είδος ορνιθόπτερων πεταλούδων, το Ornithoptera alexandrae, απαιτεί τη μεγαλύτερη δυνατή προστασία και, κατά συνέπεια, πρέπει να παραμείνει στο τμήμα 1 του ιδίου παραρτήματος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3626/82 τροποποιείται ως εξής:  1. Στο παράρτημα Α, το κείμενο κάτω από τον τίτλο INSECTA-LEPIDOPTERA αντικαθίσταται από τα εξής:  «LEPIDOPTERA  1.2.3 // Πεταλούδες   // Ornithoptera spp. = 356   // (Γ 2)  // Papilionidae   // Ornithoptera alexandrae   // (Γ 1)   // Machaons   // Ορνιθόπτερες πεταλούδες   //   //   // Parnassius apollo   // (Γ 1)   //   // Πεταλούδα apollo ή ορεινή   //  //   // Apollo   //   //   // Trogonoptera spp. = 356   // (Γ 2)   //   // Ορνιθόπτερες πεταλούδες   //   //   // Troides spp. = 356   // (Γ 2)   //   // Ορνιθόπτερες πεταλούδες.»   //  2. Στο παράρτημα Γ τμήμα 1, στα υπό τον τίτλο INSECTA-LEPIDOPTERA:  - η αναφορά «Ornithoptera spp. = 356» αντικαθίσταται από την «Ornithoptera alexandrae», και  - οι αναφορές «Trogonoptera spp. = 356» και «Troides spp. = 356» διαγράφονται.  3. Στο παράρτημα Γ τμήμα 2, προστίθεται το ακόλουθο κείμενο πριν τον τίτλο ANTHOZOA:  «INSECTA  LEPIDOPTERA  Papilionidae  Ornithoptera spp. = 356 (εκτός από την Ornithoptera alexandrae, που περιλαμβάνεται στο τμήμα 1)  Trogonoptera spp. = 356  Troides spp. = 356»  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Μαΐου 1987.  Για το Συμβούλιο  Ο Πρόεδρος  M. SMET  (1) ΕΕ αριθ. C 97 της 25. 4. 1986, σ. 7.  (2) ΕΕ αριθ. C 7 της 12. 1. 1987, σ. 115.  (3) ΕΕ αριθ. C 207 της 18. 8. 1986, σ. 27.  (4) ΕΕ αριθ. L 384 της 31. 12. 1982, σ. 1.  (5) ΕΕ αριθ. L 231 της 29. 8. 1985, σ. 1.